EkBass/fiwiki-20250220-pages-articles huggingface dataset:
Matti Paloheimo (purjehtija)

Matti Ilmari Paloheimo (s. 4. joulukuuta 1935 Kajaani) on suomalainen, olympialaisissakin kilpaillut purjehtija.Siukonen 2001 Paloheimo sijoittui olympialaisten Soling-luokassa Matti Jokisen ja Reijo Laineen kanssa 18:nneksi Montrealissa 1976. Hän sijoittui maailmanmestaruuskilpailuissa Louhi-luokassa seitsemänneksi vuonna 1972 ja kymmenenneksi vuonna 1970. Louhi-luokan Euroopan-mestaruuskilpailuissa hän oli kuudes vuonna 1968. Seuratasolla Paloheimo edusti Merenkävijöitä. Hän voitti Suomen-mestaruuden Louhi-luokassa vuosina 1968 ja 1973 sekä Soling-luokassa vuonna 1975. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1935 syntyneet Luokka:Elävät henkilöt
Reijo Laine

Reijo Artturi Laine (s. 28. tammikuuta 1937 Helsinki) on suomalainen, olympialaisissakin kilpaillut purjehtija.Siukonen 2001 Laine sijoittui olympialaisten Soling-luokassa Matti Jokisen ja Matti Paloheimon kanssa 18:nneksi Montrealissa 1976. Hän edusti seuratasolla Merenkävijöitä ja voitti Suomen-mestaruuden Louhi-luokassa vuonna 1973. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1937 syntyneet Luokka:Elävät henkilöt
Little Longnose

Little Longnose (, Karlik Nos) on venäläinen "Melnitsa animation" -studion tekemä animaatioelokuva. Kyseinen elokuva perustuu Wilhelm Hauffin satuun - "Little Long-nose" (1826). Elokuvan ensi-ilta oli 20. maaliskuuta vuonna 2003 Venäjällä ja Latviassa. Yhdysvaltain ensi-ilta oli 21. maaliskuuta vuonna 2004. == Juoni == Jotta noita pystyisi hallitsemaan maailmaa, hän tarvitsee lapsen, jolla on erittäin kiltti ja ystävällinen sydän. Paha noita saa apulaisen ansiosta selville kiltistä pojasta, jonka nimi on Jaakob. Jaakobin isä on suutari Heinz ja äiti Ganna myy yrttejä. Eräänä päivänä noita huijaa Jaakobin omaan linnaan. Siellä noita yrittää herättää henkiin pahan kiviolennon pojan avustuksella. Jaakob kuitenkin kieltäytyy siitä, jonka seurauksena noita muuttaa hänet rumaksi kääpiöksi. Samalla selviää, että sillä aikaa, kun Jaakob oli noidan linnassa, oli kulunut jo seitsemän vuotta. Palattuaan kotikaupunkiin Jaakob huomaa, että isä Heinz on kuollut ja että äiti Ganna ei tunnista omaa poikaansa kääpiömäisyyden takia. Kaupunkilaiset nauravat Jaakobille ja kiusaavat häntä. Jaakob joutuu epätoivon käsiin, mutta eräänä päivänä hän pelastaa hanhen elämän. Pojalle selviää, että hanhi on kidnapattu sekä lumottu prinsessa Greta. Seitsemän vuotta sitten prinsessa tapasi vahingossa noidan isänsä kirjastossa, joka oli lukemassa taikaopin salaisuuden. Lopulta Jaakob ja Greta rakastuvat toisiinsa. Yhdessä he joutuvat taistelemaan noidan pahoja aikomuksia vastaan. Juonipaljastukset päättyvät tähän. == Lähteet == Luokka:Animaatioelokuvat Luokka:Vuoden 2003 elokuvat Luokka:Venäläiset elokuvat
Shin Lim

Shin Lim (s. 25. syyskuuta 1991 Vancouver, Brittiläinen Kolumbia, Kanada) on kanadalais-yhdysvaltalainen taikuri, joka on tunnettu erityisesti korttitempuista. Lim voitti America’s Got Talentin 13. tuotantokauden vuonna 2018. ==Aiheesta muualla== *Shin Limin kotisivu Luokka:Yhdysvaltalaiset taikurit Luokka:Amerikankiinalaiset Luokka:Vuonna 1991 syntyneet Luokka:Elävät henkilöt
Aatos Schildt

Jalo Aatos Wiini Wilhelm Schildt (22. toukokuuta 1864 JyväskyläAikalaiskirja 1934, s. 602 Viitattu 9.12.2018. – 17. marraskuuta 1939 JyväskyläYlioppilasmatrikkeli 1853–1899 Viitattu 9.12.2018.) oli suomalainen maanviljelysneuvos ja valtiopäivämies.Maanviljelysneuvos Aatos Schildt kuollut. Helsingin Sanomat, 18.11.1939, s. 3. Aatos Schildtin vanhemmat olivat piirilääkäri Wolmar Schildt ja Mathilda Fredrika Wilhelmina Wadenstjerna. Hänen ensimmäinen puolisonsa vuodesta 1890 oli Dagmar Helmina Aleksandra Maria Streng (k. 1902) ja toinen vuodesta 1914 Ida Lovisa Streng (k. 1935). Schildt tuli ylioppilaaksi Jyväskylän lyseosta 1885. Hän toimi maanviljelijänä omistamallaan Nisulan tilalla vuodesta 1889. Schild oli aatelissäädyssä edustaja valtiopäivillä 1900 ja 1905–1906, kirkolliskokouksen jäsen hän oli 1913, 1918 ja 1923. Schildt, jolla oli lukuisia luottamustoimia, sai maanviljelysneuvoksen arvon 1924.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Tilanomistaja, majuri ja kansanedustaja Yrjö Schildt oli Aatos Schildin poika. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1864 syntyneet Luokka:Vuonna 1939 kuolleet
Lauri Schroderus

Lauri Schroderus (1. kesäkuuta 1879 LapinlahtiAikalaiskirja 1934, s. 604 (Viitattu 9.12.2018) – 30. elokuuta 1962 HelsinkiYlioppilasmatrikkeli 1853–1899 (Viitattu 9.12.2018)) oli kauppaneuvos ja insinööri, joka toimi yli 40 vuotta Mercantilen toimitusjohtajana.Kuka kukin on (Aikalaiskirja) 1954, s. 781-782 (Viitattu 9.12.2018)60-vuotias. Dipl. ins. Lauri Schroderus, Helsingin Sanomat, 01.06.1939, nro 144, s. 6, Kansalliskirjaston digitaaliset aineistot. Viitattu 01.06.2024 Lauri Schroderuksen vanhemmat olivat lääninrovasti Karl August Schroderus ja Elin Lagus ja puoliso vuodesta 1906 Kerstin Eili von Essen (k. 1958). Schroderus tuli ylioppilaaksi Vaasan lyseosta 1898, opiskeli Polyteknillisessä opistossa ja valmistui sähköinsinööriksi Hannoverin teknillisestä korkeakoulusta 1905. Hän työskenteli Gottfrd.Strömbergin sähkökonetehtaan palveluksessa 1905 ja oli sitten Mercantilella sähkö- ja koneosastolla insinöörinä, koneosaston johtajana vuodesta 1908, johtokunnan jäsenenä ja vuodesta 1914 vuoteen 1944 asti yhtiön toimitusjohtajana ja teknillisenä johtajana. Yhtiön johtokunnan puheenjohtaja hän oli 1944–1954. Kauppaneuvoksen arvon Schroderus sai 1948. Hän toimi myös useiden muiden teollisuuslaitosten toimitusjohtajana ja johtokunnan puheenjohtajana ja hänellä oli monia liike-elämän ja muita luottamustoimia. ==Lähteet== Luokka: Suomalaiset insinöörit Luokka: Suomalaiset yritysjohtajat Luokka: Kauppaneuvokset Luokka: Vuonna 1879 syntyneet Luokka: Vuonna 1962 kuolleet
Puhujan kasvatus

Puhujan kasvatus (Institutio oratoria) on Quintilianuksen vuonna 95 jaa. julkaistu puhetaitoa ja kasvatusta käsittelevä teos. Tekijän alkuperäisenä tarkoituksena oli kirjoittaa katsaus puhetaidon erilaisiin suuntauksiin ja alan historiaan, mutta lopulta hän päätyi esittelemään myös omia näkemyksiään, koska hän halusi saada parannuksia etenkin oman aikansa puhujien alkeiskoulutukseen. Quintilianuksen teos on 12 kirjaa sisältävä systemaattinen esitys puhujien kasvattamisesta lapsesta mestariksi. Teos on kokonaisuudessaan säilynyt nykypäiviin. Ensimmäiset kirjat käsittelevät alkeisopintoja, kirjat 3–6 puheen aihevalintaa (inventio), kirja 7 aiheen taiteellista jäsentelyä (dispositio), kirjat 8–10 tyyliä (elocutio), kirja 11 muistamisen helpottamista (memoria) ja esitystapaa (actio) sekä kirja 12 puhujalta edellytettävää yleissivistystä. Suomennos sisältää teoksen kirjat 1–4. Institutio oratoria on vahvimmillaan opetustaidon alalla. Tähän vaikuttaa Quintilianuksen oma lakimies- ja opettajatausta. Hän oli teosta kirjoittaessaan toiminut 20 vuotta valtiollisena puhetaidonopettajana. Retoriikan klassikkoteosten kirjoittaja Cicero tarkasteli asiaa poliitikon näkökulmasta, kun Quintilianus oli valtion virkamies. Niinpä Quintilianus painottaakin antiikin Rooman huippuvirkamiesten kasvattamista ja puhetaidon opettamista heille. ==Lähteet== Luokka:Antiikin latinankieliset kirjat Luokka:Kirjat retoriikasta Luokka:Kirjat viestinnästä
Palantir Technologies

Palantir Technologies on Peter Thielin perustama yritys, joka on erikoistunut big dataan ja tiedonlouhintaan. Yrityksen tuotteiden avulla voi analysoida reaalimaailmasta syntynyttä dataahttps://www.palantir.com/about/. Yrityksen toimitusjohtaja on Alex Karp. Palantir Technologies on listattu New Yorkin pörssiin. Yritys on nimetty fiktiivisen Palantírin mukaan.https://www.businessinsider.com/what-palantir-name-means-lord-of-the- rings-peter-thiel-2020-7?r=US&IR;=T Palantir Technologies listautui pörssiin vuonna 2020.https://www.reuters.com/article/idUSKBN26L3DQ/ ==Lähteet== ==Aiheesta muualla== *Palantir Technologiesin kotisivut Luokka:Yhdysvaltalaiset tietotekniikkayhtiöt
Porrentruy

Porrentruy on kunta Juran kantonissa Luoteis-Sveitsissä. Kunnassa on vajaat 7 000 asukasta, ja se on kantonin toiseksi väekkäin kunta. Porrentruy on Ajoien alueen keskus. == Sijainti == Porrentruy sijaitsee Allainejoen laaksossa nelisenkymmentä kilometriä Baselista lounaaseen Ranskan rajan tuntumassa. == Historiaa == Porrentruyn linnassa oli vuosina 1528–1792 katolisen Baselin hiippakunnan piispanistuin. == Liikenne == Moottoritie A16 ja rautatie Delémontista Ranskan Belfortiin kulkevat Porrentruyn kautta. == Urheilu == HC Ajoie on porrentruyläinen jääkiekkoseura. Porrentruy17Jh.jpg|Porrentruy linnoineen 1600-luvulla. 230-Porrentruy-château.JPG|Porrentruyn linna. Porrentruy - panoramio (7).jpg|Vanhaakaupunkia. 2009-05-03 Porrentruy 144.JPG|Vanhankaupungin portti. == Lähteet == * === Viitteet === == Aiheesta muualla == *
Meidän pitää puhua

Meidän pitää puhua on suomalainen viisiosainen draamasarja, jossa Oona Airola näyttelee viiden erilaisen naisen kokemat erotarinat. Yle keräsi joulukuussa 2017 suomalaisten erotarinoita, joiden pohjalta sarja käsikirjoitettiin. Kaikki sarjan jaksot julkaistiin Yle Areenassa 5. joulukuuta 2018. Televisiossa ne esitetään Yle TV2:lla 15. joulukuuta 2018. == Rooleissa == == Jaksot == Jakso Nimi Ikäraja 1 Se ei puhu mulle enää koskaan 2 Rakasta mua 3 Ei se siitä 4 Ne ei tiedä 5 Maailma ei ole täällä == Lähteet == == Aiheesta muualla == * Meidän pitää puhua Yle Areenassa Luokka:2010-luvun suomalaiset draamasarjat Luokka:Yle TV2:n televisio-ohjelmat
Anne Lainto

Anne Lainto (s. 1986 tai 1987 Lohja) on suomalainen radio- ja tv-juontaja. Hän on tullut tunnetuksi YleX-radiokanavalta, missä hän on juontanut Uuden musiikin X -ohjelmaa. Hän juonsi Yle TV2:lla Uuden Musiikin Kilpailua vuosina 2012–2014. Hän on juontanut Yle TV2:lla myös festarilähetyksiä muun muassa Ruisrockista, YleXPopista ja Blockfesteiltä. == Ura == Lainto opiskeli verkko-, radio-, ja tv-viestintää Turun Diakonia-ammattikorkeakoulussa, josta hän valmistui vuonna 2011. Hän teki harjoittelunsa YleX-radiokanavalla Uuden musiikin iltavuoro -ohjelmassa. Aiemmin hän työskenteli Turussa Auran Aallot -radiokanavalla ja Salossa Rogmo FM -radiokanavalla. Hän teki myös elokuva- ja levyarvioita XTV-verkkomediaan. YleX:llä Lainto toimi harjottelunsa jälkeen verkkotoimittajana ja alkoi juontaa YleX Viikonloppu -ohjelmaa vuonna 2012. Samana vuonna hän juonsi ensimmäistä kertaa Uuden Musiikin Kilpailun Joona Kortesmäen kanssa. 2014 hän siirtyi Uuden musiikin iltavuoroon ja 2015 Uuden musiikin aamuvuoroon. Hän juonsi festarikoosteita Yle TV2:lla muun muassa YleXPopista, Ruisrockista ja Blockfesteiltä vuosina 2015–2017. Vuonna 2018 hän alkoi juontaa YleX:n Uuden musiikin X -ohjelmaa Ida Karimaan kanssa. Lainto tekee musiikkiaiheisia videoita YleX Music Youtube-kanavalle. Vuonna 2017 hän alkoi soittaa DJ-keikkoja Karimaan kanssa. Vuonna 2018 he esiintyivät muun muassa Ruisrockissa, Waterlandissa, Raumanmeren juhannuksessa ja Slushin avajaisjuhlissa. Lainto palkittiin musiikkialan Musiikki & Media -tapahtuman Industry Awards -gaalassa vuoden toimittajaksi vuonna 2017. == Lähteet == Luokka:Suomalaiset juontajat Luokka:Suomalaiset radiotoimittajat Luokka:Suomalaiset DJ:t Luokka:1980-luvulla syntyneet Luokka:Elävät henkilöt
Henkilöstöhallinto

Henkilöstöhallinto on organisaatiossa harjoitettavaa työntekijöihin liittyvää hallintoa, josta englanniksi käytetään käsitteitä personnel administration ja human resources (HR). Henkilöstöhallinnon tarkoituksena on maksimoida työntekijän työteho ja minimoida työntekijöiden vaihtuvuushttps://www.sap.com/finland/products/human-resources-hcm.html sekä huolehtia heidän osaamisestaan. Henkilöstöhallinto perustuu siihen, että työntekijät ovat yrityksen arvokkaimpia tuotannontekijöitä ja samalla kalleimpiaMaximize Your Workforce: Use the Most Effective Strategy. Oracle (Web Archive 2018). PDF., joten heitä voidaan joutua myös vähentämään yhteistoimintamenettelyllä. Henkilöstöhallinnon tehtäviä ovat kunkin työtehtävän luokittelu, työnkuvan määrittely, työtehtävässä menestymisen arviointi ja siihen perustuva palkkaus. Englanninkielinen lyhenne POSDCORB (Planning, Organizing, Staffing, Directing, Co-Ordinating, Reporting and Budgeting) kuvaa henkilöstöhallinnon eri tehtäviä. Lisäksi henkilöstöhallinto on osavastuussa työterveyshuollosta, jotta työntekijöiden terveys pysyy hyvänä ja yrityksen siitä aiheutuvat kustannukset pieninä. Henkilöstöhallintoa hoitavaa yrityksen osastoa kutsutaan yleisesti henkilöstöosastoksi tai HR- osastoksi.https://www.tekniikkatalous.fi/talous_uutiset/yritykset/hr- osastolla-pitaa-kiiretta-yhtiolle-vuosikymmenessa-yli-500-000-uutta- tyontekijaa-6707439 Huolellisen henkilöstövalinnan avulla pyritään välttämään virherekrytointeja, jotka tulevat organisaatiolle kalliiksi.https://tyopaikat.oikotie.fi/tyonantajalle/artikkelit/nain-valtat- kalliin-virherekrytoinnin ==Katso myös== *Inhimillinen pääoma *HR-järjestelmä *Työntekijöiden sitouttaminen ==Lähteet== ==Kirjallisuutta== *Armstrong, M., Armstrong's handbook of human resource management practice (11th ed). Kogan Page, London and Philadelphia (2009) *Boxall & Purcell, Strategy and Human Resource Management, Palgrave *Mathis & Jackson & Valentine. Human Resource Management. *Meija & Balkin & Cardy, Managing Human Resources (8th Ed) *The Oxford Handbook of Work Engagement, Motivation, and Self-Determination (2014) *Cascio & Aguinis, Applied Psychology in Human Resource Management Luokka:Liiketalous *
Aditi Rao Hydari

Aditi Rao Hydari (s. 28. lokakuuta 1986 Hyderabad, Andhra Pradesh, Intia) on intialainen näyttelijä, joka työskentelee hindin-, tamilin-, telugun- ja malajalaminkielisissä elokuvissa. Tehtyään lyhyen esiintymisen malajalaminkielisessä toimintatrillerissä Prajapathi (2006), Hydarin ensimmäinen merkittävä elokuvarooli oli tamilinkielisessä draamassa Sringaram (2007). Hän nousi kuuluisuuteen roolillaan romanttisessa draamatrillerissä Yeh Saali Zindagi vuonna 2011. Tämän jälkeen hän on näytellyt sivurooleja useissa hindielokuvissa, kuten romanttisessa draamassa Rockstar (2011), romanttisessa komediassa Khoobsurat (2014) ja trillerissä Wazir (2016). Hän voitti Dadasaheb Phalke Excellence Awards -kriitikkopalkinnon nimiroolistaan toimintadraamassa Bhoomi vuodelta 2017. Hydarin rooli Mehrunisana menestyneessä historiallisessa draamassa Padmaavat (2018) sai hyvän vastaanoton. == Yksityiselämä == Hydarin isä Ehsaan Hydari oli muslimi ja äiti Vidya Rao oli syntyjään hindu, mutta harjoittaa buddhalaisuutta. Hydarilla on molempien vanhempiensa puolilta kuninkaallisia sukujuuria. Hän käyttää molempien vanhempiensa sukunimiä, minkä hän on selittänyt haastattelussa: ”Halusin pitää molemmat, koska äitini kasvatti minut, mutta isäni on myös osa minua. Hydari on harvinainen nimi, joten pidin sekä Raon että Hydarin.” Hydari erosi aviomiehestään, näyttelijä Satyadeep Mishrasta, mutta he ovat edelleen ystäviä. Hän tapasi näyttelijä Siddharthin elokuvan Maha Samudram kuvauksissa vuonna 2021, ja he julkistivat kihlauksensa 28. maaliskuuta 2024. == Filmografia == Vuosi Elokuva Rooli Kieli Muuta 2006 Prajapathi Savithri Malajalam Erikoisesiintyminen 2007 Sringaram Madhura, Varshini Tamili 2009 Delhi-6 Rama Hindi 2011 Yeh Saali Zindagi Shanti Hindi Rockstar Sheena Hindi 2012 London, Paris, New York Lalitha Krishnan Hindi 2013 Murder 3 Roshni Hindi Boss Ankita Thakur Hindi 2014 Khoobsurat Kiara Hindi Rama Madhav Itsenään Marathi Erikoisesiintyminen laulussa ”Loot Liyo Mohe Shyam” 2015 Guddu Rangeela Baby Hindi 2016 Wazir Ruhana Ali Hindi Fitoor Begum Hazrat Hindi The Legend of Michael Mishra Varshali Shukla Hindi 2017 Kaatru Veliyidai Leela Abraham Tamili Bhoomi Bhoomi Sachdeva Hindi 2018 Padmaavat Mehrunisa Hindi Daas Dev Chandni Hindi Sammohanam Sameera Telugu Chekka Chivantha Vaanam Parvathi Tamili Antariksham 9000 KMPH Riya Telugu 2020 Psycho Dagini Tamili Sufiyum Sujatayum Sujatha Malajalam V Saheba Telugu 2021 The Girl on the Train Nusrat John Hindi Ajeeb Daastaans Priya Sharma Hindi Sardar Ka Grandson Nuori Sardar Kaur Hindi Maha Samudram Mahalakshmi Telugu 2022 Hey Sinamika Mouna Yaazhan Tamili == Televisio == Vuosi Ohjelma Rooli 2023 Taj: Divided by Blood Anarkali Jubilee Sumitra Kumari 2024 Heeramandi Bibbojaan == Lähteet == == Aiheesta muualla == * * Luokka:Intialaiset näyttelijät Luokka:Vuonna 1986 syntyneet Luokka:Elävät henkilöt
Veijo Teittinen

Veijo Teittinen (1951 Kotka – 1996) oli suomalainen Kotkassa asunut kirjailija.Kymenlaakson kirjailijat Teittinen sai pitkän vankeustuomion väkivaltarikoksesta. Hän käsitteli vankeuskokemuksiaan vuonna 1993 julkaistussa kirjassa Vangin filosofia ja sitä edeltäneessä sosiaalipolitiikan pro gradu-tutkielmassaan Vangin näkökulma.Kurki, Leena; Kurki-Suutarinen, Matleena; Taruvuori, Karoliina : Muurien sisällä : sosiokulttuurinen innostaminen vankilassa. Tampere University Press, Tampere 2010, sivu 10 == Teoksia == * Kohti ikuisuutta : romaani. Kauppiaitten kustannus, Helsinki 1970 * Yövuorossa ; katkelma romaanikäsikirjoituksesta, julkaistu teoksessa Vuosirengas 74. WSOY 1974 * Tulevaisuus : radiokuunnelma ; Yleisradiolle kirj. Veijo Teittinen ; dramaturgit Ari Koskinen, Merja Turunen. Yleisradio, Helsinki 1979 * Vangin näkökulma , sosiaalipolitiikan pro gradu-tutkielma. Tampereen yliopisto, Sosiaalipolitiikan laitos 1992 * Vangin filosofia. Vankeinhoidon koulutuskeskuksen julkaisuja 1993, 5. Painatuskeskus, Helsinki 1993 == Lähteet == == Aiheesta muualla == * Muurit itsen ympärillä, Juha Varton kirja-arvostelu Teittisen kirjasta Vangin filosofia, niin & näin- filosofinen aikakauslehti 2/1994 * Vangin elämän filosofiset perusteet, Merja Saarnion kirja-arvostelu Teittisen kirjasta Vangin filosofia, Alkoholipolitiikka 4/1994 (Julkari) Luokka:Suomalaiset kirjailijat Luokka:Vuonna 1951 syntyneet Luokka:Vuonna 1996 kuolleet
Sideroblastinen anemia

Sideroblastinen anemia on anemian muoto, jossa luuydin tuottaa normaalista poikkeavia punasoluja. Soluissa on liikaa rautaa, eikä keho pysty tuottamaan tehokkaasti hemoglobiinia. Luokka:Veren oireet
Jesse Heikkinen

Jesse Heikkinen on oululaislähtöinen kitaristi-laulaja sekä omakustannekirjailija. Hän on soittanut muun muassa Kauko Röyhkän ja Jukka Takalon yhtyeissä. Heikkisen sooloprojekti, Iterum Nata, julkaisi ensimmäisen levyn joulukuussa 2017. Hän on vaikuttanut myös muun muassa yhtyeissä Hexvessel, King Satan, The Aeon, Funksons sekä The Groke. Heikkinen julkaisi esikoisromaaninsa Illuusion pysyvyys vuonna 2016. Hän on muusikko Jarmo Heikkisen poika. Heikkinen toimii laulaja-kitaristina progressiivista doom metallia soittavassa The Abbeyssa. Hän on myös yhtyeiden Henget ja Monachopsis Art säveltäjä-kitaristi. == Lähteet == * * *Haastattelu: In Conversation with Jesse Heikkinen hermetic.com. 12.11.2018. Viitattu 22.11.2019. Luokka:Suomalaiset kitaristit Luokka:Suomalaiset kirjailijat Luokka:Elävät henkilöt Luokka:Syntymävuosi puuttuu
Kristoffer Olsson

Mats Kristoffer Olsson (s. 30. kesäkuuta 1995 Norrköping, Ruotsi) on ruotsalainen jalkapalloilija, joka on pelipaikaltaan keskikenttäpelaaja. Hän edustaa venäläisseura FK Krasnodaria. Hän on aiemmin edustanut englantilaisseura Arsenalia, jonka edustusjoukkueessa hän kuitenkin pelasi vain yhden Liigacupin ottelun, tanskalaista FC Midtjyllandia ja kotimaassaan AIK:ta. Hän kuuluu myös Ruotsin maajoukkueeseen. Olsson pelasi useissa Ruotsin juniorimaajoukkueissa ja oli mukana alle 21-vuotiaiden EM-kilpailuissa 2017. Hän kuului joukkueeseen myös vuonna 2015, kun Ruotsi voitti ikäluokan Euroopan-mestaruuden, mutta ei saanut silloin peliaikaa. Ruotsin A-maajoukkueessa Olsson pelasi ensimmäisen kerran tammikuussa 2017 Norsunluurannikkoa vastaan. Vuoden 2020 EM-kilpailujen karsinnoissa hän kuului vakiokokoonpanoon, ja kesälle 2021 siirretyssä EM-lopputurnauksessakin hän on pelannut avauskokoonpanossa. == Saavutukset == * Tanskan-mestaruus 2015 * Ruotsin-mestaruus 2018 * Alle 21-vuotiaiden Euroopan-mestaruus 2015 == Lähteet == == Aiheesta muualla == *Kriatoffer Olssonin esittely Ruotsin jalkapalloliiton sivulla Luokka:Elävät henkilöt Luokka:Vuonna 1995 syntyneet Luokka:Ruotsalaiset jalkapalloilijat
Cathbad

Cathbad tai Cathbadh on irlantilaisessa Ulsterin syklissä eli Ulaid-tarustossa esiintyvä druidi, joka vaikuttaa kuningas Conchobar mac Nessan valtaudella. Taruissa Cathbadin roolina on esittää ennustuksia, ja hän ilmestyy aika ajoin kertomaan hyviä tai pahoja näkyjä Ulsterin asukkaille. Cathbad on merkittävä hahmo, joka on ajoittain jopa kuningasta vaikutusvaltaisempi.Green 1997, s. 56-57 Cooleyn karjaryöstö (Tain Bo Cuailnge) -tarussa Cathbad neuvoo nuoria sankareita selvännäkemisen taidossa ja opastaa heitä tunnistamaan hyvät ja pahat enteet sekä tietämään, mitkä päivät ovat otollisia joillekin toimille ja mitkä eivät. Erään kerran Cathbad ennustaa, että juuri tämä päivä on hyvä kenen tahansa tarttua aseisiin ja heidän elämänsä tulee silloin olemaan lyhyt mutta loistokas. Cú Chulainn kuulee ennustuksen ja vaatii itselleen kuninkaan aseita, vaikka on vasta nuori poika. Toisen kerran Cathbad varoittaa ulsterilaisia runoilija Aithirnen tuhoisista satiireista. Yksi druidin tärkeimmistä profetioista koskee Deirdren syntymää. Tyttö syntyy Fedlimidille, kuningas Conchobarin tarunkertojalle. Cathbad on läsnä synnytyksessä, ja hän kertoo tarkkanäköisesti, että tytöstä tulee poikkeuksellisen kaunis, mutta että hän tulee myös aiheuttamaan tuhoa ja verenvuodatusta ulsterilaisten joukossa. ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Irlantilainen mytologia Luokka:Druidit
Divitiacus

Divitiacus oli galliheimo heedujen druidi ja heedujen päällikön Dumnorixin veli. Ciceron mukaan Divitiacus tunsi luonnon salat ja ennustamisen taidon. Divitiacus kannatti liittoa Rooman ja Caesarin kanssa, ja hän onnistui anomaan veljelleen armahduksen vuoden 58 eaa kapinasta. Samana vuonna Divitiacus oli yksi niistä gallialaisten johtajista, jotka pyysivät Caesaria apuun Ariovistuksen johtamia sveebejä vastaan. Divitiacus oli jopa aiemmin vieraillut Roomassa pyytämässä senaatilta apua, mutta oli epäonnistunut yrityksessään. Ilmeisesti hän tapasi saman matkan aikana Ciceron. Caesar luotti Divitiacukseen, ja armahti hänen pyynnöstään vuonna 57 eaa bellovakit, jotka olivat osallistuneet Rooman vastaisiin juonitteluihin muiden belgiheimojen kanssa. == Lähteet == Luokka:Druidit Luokka:Rooman viholliset ja liittolaiset
Jean-Étienne Championnet

Jean-Étienne Championnet (13. huhtikuuta 1762 Valence – 9. tammikuuta 1800 Antibes)Nathan D. Jensen: General Jean-Etienne Championnet Frenchempire.com. Viitattu 9.12.2018. oli ranskalainen kenraali, joka toimi komentajana Ranskan vallankumoussodissa. Championnet syntyi aviottomana lapsena, jonka isää ei tunnettu. Hän liittyi nuorena Ranskan armeijaan ja osallistui vuosina 1781–1782 Gibraltarin piiritykseen.Nordisk familjebok (1906), s. 51–52 Runeberg.org. Viitattu 9.12.2018. Vallankumouksen puhjettua vuonna 1789 hän liittyi Valencessa kansalliskaartiin krenatöörinä. Ensimmäisen vallankumoussodan puhjettua hänestä tuli syksyllä 1792 vapaaehtoispataljoonan everstiluutnantti. Vuonna 1793 hän soti Lazare Hochen alaisena Ranskan Reinin- ja Mosellen-armeijoiden mukana. Armeijakunnan komentajana Championnet muun muassa valtasi Wormsin ja sai helmikuussa 1794 ylennyksen prikaatikenraaliksi. Kesäkuussa 1794 hänet ylennettiin divisioonakenraaliksi ja hän osallistui tärkeisiin Fleurusin ja Aldenhovenin taisteluihin sekä valtasi Kölnin. Hän oli mukana Reinin yli suuntautuneilla sotaretkillä vuosina 1795 ja 1796. Tammi–helmikuussa 1797 Championnet oli jonkin aikaa Mosellen-armeijan tilapäisenä komentajana ja komensi sen jälkeen armeijan oikeaa siipeä sen hyökätessä jälleen Reinin yli. Vuoden 1798 aikana hän oli muun muassa divisioonankomentajana Mainzin-armeijassa sekä maihinnoususuunnitelmaa varten muodostetussa Englannin-armeijassa. Marraskuussa 1798 Championnet siirtyi Italiaan komentamaan Rooman tasavallan miehitysjoukkoja. Napolin kuningaskunnan hyökkäys pakotti hänet perääntymään Roomasta tammikuussa 1799, mutta hän valtasi kaupungin nopeasti takaisin ja jatkoi vastahyökkäystä Capuaan. Vallattuaan Napolin vielä samassa kuussa hän perusti lyhytikäiseksi jääneen Partenopean tasavallan. Championnet nimettiin uuden Napolin-armeijan komentajaksi, mutta hän riitautui nopeasti ranskalaisten siviiliviranomaisten kanssa ja joutui eroamaan jo helmikuussa 1799. Maaliskuussa hänet pidätettiin epäiltynä direktoriohallituksen käskyjen laiminlyönnistä ja julkisten varojen väärinkäytöstä, mutta kyse lienee ollut lähinnä valtataistelusta. Ranskassa kesäkuussa 1799 tapahtunut niin sanottu prairialkuun 30. päivän vallankaappaus palautti Championnet’n suosioon ja hänet nimitettiin heinäkuussa Alppien armeijan komentajaksi kenraali Barthélemy Joubertin alaisuudessa. Joubertin kuitenkin kaaduttua hieman myöhemmin taistelussa Championnet määrättiin hänen tilalleen Italian-armeijan komentajaksi. Päästyään marraskuussa Genovaan hän otti komennon tilapäisenä komentajana toimineelta Jean Victor Moreaulta, mutta kärsi pian tappion Genolan taistelussa. Armeijassaan riehuneesta tautiepidemiasta sairastunut Championnet joutui eroamaan 30. marraskuuta 1799. Hän kuoli sairauteen tammikuussa 1800. Championnet’n nimi on kaiverrettu Pariisin Riemukaareen. ==Lähteet== ==Aiheesta muualla== Luokka:Ranskalaiset kenraalit Luokka:Vuonna 1762 syntyneet Luokka:Vuonna 1800 kuolleet
Ville Lastikka

Ville Lastikka (s. 19. huhtikuuta 1996 Loppi) on suomalainen salibandyn pelaaja. Hän edustaa seuratasolla Tampereen Classicia. Hän kuului Suomen maajoukkueeseen miesten MM-kisoissa 2018, joissa Suomi voitti kultaa. hän edusti myös suomea 2020 ja 2022 kisoissa. hän voitti 2020 kisoissa turnauksen MVP palkinnon. Hän kuului poikien maailmanmestaruuden voittaneeseen joukkueeseen vuonna 2015. Lastikka on LFT:n (Lopen Floorball Team) kasvatti, jonka riveissä hän voitti C-junioreiden Suomen mestaruuden kaudella 2011–2012. Lastikka edusti kaudella 2016–2017 sveitsiläistä Wiler-Ersigeniä. Hän voitti Sveitsin mestaruuden ja oli pudotuspelien pistepörssin ykkönen. Kaudella 2017–2018 hän teki Hämeenlinnan Steelersin joukkueessa 26 Salibandyliigan runkosarjaottelussa 34 maalia ja keräsi 14 syöttöpistettä. Seuraavalla kaudella hän pelasi 22 runkosarjaottelua ja teki niissä 29 maalia sekä antoi kahdeksan maalisyöttöä. Kaudeksi 2019–2020 hän siirtyi tamperelaiseen Classiciin. Lastikan puoliso on lentopallon maajoukkuepelaaja Emmi Riikilä. == Lähteet == Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
VRFK

pienoiskuva|VRFKA RUK-museossa Haminassa. VRFK oli Suomen puolustusvoimien niin kutsutun C-radion tyyppi, mitä käytettiin pataljoonan ja rykmentin radiona. Radiota kutsuttiin suomen puhekielessä myös Raili:ksi. Kenttäradio koostui koneisto- ja paristolaatikoista. http://oh3abn.net/sivut/wp- content/uploads/2016/11/VRFKkaytto-opas.pdf Kouvolan Miljöö- ja Radiomuseon sotilasradio-osasto on laatinut tietokannan Suomessa julkisesti olemassa olevista radioista. Niitä on yksityishenkilöillä ja museoissa. Radioita käytetään nykyään enää perinneradiotapahtumassa 4.6. ja 6.12. vuosittain. VRFK:ia valmistettiin 567 kappaletta. http://www.asaradiomuseo.fi/VRFK.htm Pataljoonaradio VRFK:n, Railin, tekniset tiedot Taajuusalue: 2,950–6,050 MHz (HF-radio) Kanavamäärä: Kanavamuistipaikat: Näyttö: ei aliäänikohinasalpa: kohinasalpa: Modulointi: AM Kuuluvuus: 0–15 km (puheradiolähetyksellä), 0–25 km (sähkötyksellä) Lähetysteho: 1,8 W (sähkötys), 1,5 W (puhe) Virtalähde: kolme P-4-60 -paristoa, 3 x 60 V, tai kaksi P-4-90 -paristoa, 2 x 90 V, mitkä sarjaan kytkettyinä tuottivat 180 V:n anodijännitteen lisäksi 2 x P-4-7a -hehkuparistopari, mitä saatettiin käyttää rinnan kytkettyinä ja jännitteen vähettyä sarjassa. Virtalähteen kesto: Antenni: 12 metrin kumipäällysteinen heitettävä pitkälanka-antenni tai 2 x 12 metrin pituinen V-taittodipoliantenni. Tyyppi: VRFK pataljoonaradio Massa: noin 35 kg, kuljetuslaatikko 2 kg Liitännät: Liittimet: Massa: Muuta: Tekninen esikuva: Pataljoonaradiot: Viestimies, sivu 120, IV painos, 1962, Mikkeli ==Lähteet== luokka:Pataljoonaradiot
Kiinan keinotekoiset kuut

Kiinan keinotekoiset kuut ovat Kiinan suunnittelemia öisin valaisevia satelliitteja, jotka sijaitsevat 500 kilometrin korkeudessa avaruudessa. Keinotekoisen kuun kirkkaus ja sen 10-80 kilometrin valaisusäde ovat säädettävissä. Keinotekoinen kuu tuottaa auringonlaskua vastaavaa hohtoa. Keinotekoinen kuu on suunniteltu komplementoimaan oikeaa kuuta ja se on kahdeksan kertaa kirkkaampi. Ensimmäinen keinotekoinen kuu on suunniteltu Chengdun kaupunkiin vuonna 2020 ja vuoteen 2022 mennessä suunnitelmissa on kaksi muuta keinotekoista kuuta. Keinotekoista kuuta on testattu jo vuosia ja teknologia on kehittynyt riittävästi niin että laukaisu tapahtuu vuonna 2020. Keinotekoisten kuiden on tarkoitus korvata kaupunkien öinen katuvalaistus ja tuoda säästöä sähkön kulutukseen. == Lähteet == == Aiheesta muualla == * * Luokka:Kiinan tiede ja tekniikka Luokka:Avaruustoiminta
Vampyr

Vampyr on Dontnod Entertainmentin kehittämä ja Focus Home Interactiven julkaisema toimintaroolipeli. Se julkaistiin Microsoft Windowsille, PlayStation 4:lle ja Xbox Onelle 5. kesäkuuta 2018. Peli sijoittuu vuoden 1918 Lontooseen ja kertoo tarinan tohtori Jonathan Reidistä, joka on muuttunut vampyyriksi. == Vastaanotto == Peli on saanut IGN:n arvostelussa arvosanaksi 7/10. Peli on saanut GameSpotin arvostelussa arvosanaksi 7/10. ==Lähteet== == Aiheesta muualla == * * Luokka:1910-luvulle sijoittuvat videopelit Luokka:Avoimen pelimaailman pelit Luokka:PlayStation 4 -pelit Luokka:Toimintaroolipelit Luokka:Unreal Engine -pelit Luokka:Vampyyrit Luokka:Vuoden 2018 videopelit Luokka:Windows-pelit
Liikenne- ja viestintävirasto

Liikenne- ja viestintävirasto () on Suomen valtion virasto, joka aloitti toimintansa 1. tammikuuta 2019. Se muodostettiin yhdistämällä Liikenteen turvallisuusvirasto, Viestintävirasto ja osa Liikennevirastosta. Virasto käyttää itsestään myös nimeä Traficom. Liikenne- ja viestintävirasto on liikenteen ja viestinnän lupa-, rekisteri- ja valvontaviranomainen. Organisaatiossa työskentelee yli 900 henkilöä 15 paikkakunnalla; päätoimipaikka on Helsingissä. == Lähteet == == Aiheesta muualla == * Laki liikenne- ja viestintävirastosta * viraston verkkosivut Luokka:Liikenne- ja viestintäministeriö Luokka:Suomen liikenne Luokka:Suomen valtion virastot Luokka:Markkinavalvontaviranomaiset Luokka:Tietoturva Luokka:Liikennehallinto
Route nationale 3

Route nationale 3 eli RN3 on valtatie Malissa. Se johtaa maan pääkaupungista Bamakosta Katin, Kolokanin ja Diéman kautta Nioroon. Etäisyys Katista Nioroon on 422 kilometriä. RN 3 on osa Bamakon ja Dakarin yhdistävää pohjoista liikennekäytävää, joka jatkuu Diémasta RN1:nä Senegalin rajalle. Huonokuntoisen ja vaarallisen tien uudistaminen on aloitettu lokakuussa 2018 Katin ja Didiénin välisestä 154 kilometrin osuudesta. Yli 78 miljardia CFA- frangia maksavan projektin on määrä valmistua 30 kuukaudessa. Sen rahoitus tulee kokonaan Malin valtion budjetista. ==Lähteet== Luokka:Malin valtatiet
Mark Warshawsky

Mark Markovich Warshavsky, myös Varshavsky (hepreaksi: װאַרשאַװסקי, מאָרק מMark Warshawsky Discogs (26. marraskuuta 1848 Odessa, Ukraina – 1907 Kiova, Ukraina) oli jiddišinkielinen kansanrunoilija ja säveltäjä. Warshavsky syntyi Odessassa mutta muutti lapsena Žytomyriin, jossa hän opiskeli valtakunnallisessa rabbikoulussa ja sen jälkeen opiskeli lakia Odessan yliopistossa. Hän valmistui lopullisesti Kiovan yliopistosta vuonna 1875. Hän toimi lakimiehenä sen jälkeen mutta menestyi taloudellisesti huonosti. Hän toimi erään belgialaisen yrityksen lainopillisena neuvonantajana mutta sairastui ja joutui palaamaan takaisin Kiovaan, jossa hän kuoli pari vuotta myöhemmin. Warshavskyn tiedetään kirjoittaneen laulunsa läheisille ystäville. Sholem Aleichem huomasi Warshawkin lahjakuuden ja kustansi tämän ensimmäisen laulukokoelman. Warshawskyn tunnetuimmat sävellykset ovat ”Tayere malke”, ”Di mizinke oysgegebn”, ”Dem Milners Trern” ja ”Oyfn Pripetshik”. ==Lähteet== Luokka: Vuonna 1848 syntyneet Luokka: Vuonna 1907 kuolleet Luokka:Ukrainalaiset säveltäjät Luokka:Ukrainalaiset runoilijat Luokka:Juutalainen musiikki Luokka:Juutalainen kulttuuri
Uutisraivaaja

Uutisraivaaja on Helsingin Sanomain Säätiön järjestämä mediaan ja journalismiin keskittyvä innovaatiokilpailu, jossa tavoitteena on löytää tiedonvälitykseen ja journalismiin uusia toimintatapoja sekä kannattavia liiketoimintamalleja. Kilpailua on järjestetty vuodesta 2010 alkaen ja palkinto jaetaan joka toinen vuosi. Kilpailun pääpalkinto on 250 000 euroa, joka voidaan jakaa useamman voittajan kesken.Innovaatiokilpailu Uudisraivaaja == Voittajat == *2011: Scoopinion *2013: Long Play *2015: Lucify ja Kuka *2017: Frameright ja Tripsteri *2019: Rare Voittajat == Lähteet == Luokka:Helsingin Sanomat
Liian kaunis tyttö

Liian kaunis tyttö on Reijo Mäen vuonna 1993 julkaisema ensimmäinen Sakari Roivas-dekkari. == Tausta == Mäki on kirjoittanut kaikkiaan kolme jännitysromaania, joiden päähenkilö on Tukholmassa poliisina toimiva Porista kotoisin oleva Sakari Roivas. Mäki on kertonut, että hän alkoi kirjoittaa Roivas-romaaneja, koska Vares-dekkarit eivät menneet kaupaksi. Teoksissa on käytetty aineksina Mäen omia kesätyökokemuksia. == Kirjan juoni ja teemat == Roivas on kuivilla oleva alkoholisti. Hän on eronnut. Taustasta kerrotaan isän autoremonttia tehdessä sattunut tapaturmainen kuolema, johon kiljulla lienee ollut osuutta, sekä Roivaksen kaverin invalidisoituminen varusmiespalveluksessa. Romaanin alussa tapahtuu romanien kolmoismurha. Sen taustana on verikostotraditio: viitataan Kallen ja Antin kuolemaan sekä Kankaanpään tapaukseen. Roivas osallistuu rikoksen selvittämiseen ja ampuu tekijän, mistä syystä hän joutuu virkavapaalle. Sen aikana hän sekaantuu lähiravintolansa pitäjän pojan murhan selvittämiseen. Mäki kuvaa kirjassa siirtolaisten kohtaloita Ruotsissa: Muun muassa suomalaisia ajautuu prostituutioon, hanttihommiin ja juopoiksi. Italialaiset pitävät yllä rakkautta Inter Milaniin ja ovat saaneet muitakin kansallisuuksia sen kannattajakerhoon. Nuori romaani harkitsee, pyörisikö edelleen jengissä ruotsalaisena vai lähtisikö Suomeen ammattikouluun ”tummille” suunnatulle linjalle. Roivas ei poliisina näe Ruotsin monikulttuuristumista rikkautena. Rikollisia on sekä pikkutekijöitä että pukumiehiä. Roivas katsoo uutisia ja arvioi zulujen joutuvan tappamaan ANC:n kannattajia keittiöveitsin ja nuijin, koska kehitysapu ei ole vielä löytänyt perille. == Vastaanotto == Helsingin Sanomien Antti Majander kuvaa Mäen rakentavan kunnianhimoisen sosiaalisen dekkarin mallia, jossa oleellista on toiminnan odotus ja yhteisön runnovan mekanismin kuvaus. == Lähteet == Luokka:Suomalaiset rikosromaanit Luokka:Vuoden 1993 kirjat Luokka:Reijo Mäen kirjoittamat kirjat
Nesteen Soutajat

Nesteen Soutajat on vuonna 1961 Naantalissa perustettu soudun erikoisseura.http://www.nesteensoutajat.net/historia.php Se toimii nykyisin Varsinais-Suomen lisäksi Porvoossa.http://www.nesteensoutajat.net/seura_nyt.php Kuuluisin seuraa edustanut urheilija on kolminkertainen olympiavoittaja Pertti Karppinen. Seuran muita Suomen-mestaruuksia voittaneita soutajia ovat olleet muun muassa Reima Karppinen, Leo Ahonen, Leif Andersson, Kari Hanska, Aarne Lindroos, Kari Lindroos, Rainer Fredriksson, Eija Sylvander (o.s. Aava), Kaarina Elmiö, Tuula Westerlund, Irja Westerlund, Laila Finska-Bezerra ja Joel Naukkarinen. == Lähteet == Luokka:Naantalilaiset urheiluseurat Luokka:Vuonna 1961 perustetut urheiluseurat Luokka:Suomalaiset soutuseurat
Indramayu

Indramayu on Indramayun hallintoalueen pääkaupunki Länsi-Jaavalla, Indonesiassa. Vuonna 2010 kaupungissa oli 106 390 asukasta. == Lähteet == Luokka:Indonesian kaupungit
Katajanokan terminaali

Katajanokan terminaali on yksi Helsingin Sataman matkustajaterminaaleista, ja se sijaitsee Eteläsatamassa Helsingin Katajanokalla. Viking Line liikennöi terminaalista säännöllisesti Tukholmaan ja Tallinnaan. Rakennus on suojeltu. Vastapäätä terminaalin sisäänkäyntiä on vuonna 1855 Helsingin edustalla uponneen venäläisen linjalaiva Hesekielin (Iezekiil) ankkuri, jonka sukeltajat löysivät Suomenlinnan luota vuonna 1977.Vaheri-Hyvärinen-Saari: Hesekiel Hylyt.net. Viitattu 23.6.2019. Raitiovaunulinjan 5 päätepysäkki on terminaalin luona. ==Historia== Terminaalirakennus oli alun perin tullimakasiini, satamarakennus K8. Se valmistui vuonna 1937 Helsingin kaupunginarkkitehdin Gunnar Taucherin suunnittelemana. Rakennus muutettiin sataman matkustajaterminaaliksi vuonna 1977, kun autolautta Finnjet aloitti liikennöinnin Helsingin ja Travemünden välillä. Muutostyöt suunnitteli satamalaitoksen arkkitehti Kari Unelius.Katajanokan paviljonki pian käyttöön (vain tilaajille) Helsingin Sanomat 26.4.1977, s. 10, HS Aikakone. Viitattu 23.6.2019.Perustamissuunnitelma – Katajanokka – Katajanokan terminaali K8 – Muutokset 2008 Helsingin Satama 2006. Viitattu 23.6.2019. Terminaalia on sittemmin laajennettu useasti, viimeksi vuonna 2008 rannan puolelle valmistuneella lasiseinäisellä laajennusosalla, jonka suunnitteli arkkitehti Ari Bungers.Katajanokan terminaalin K8 laajennuksen esittely 2.10. klo 13 Katajanokkaseura 15.9.2008. Viitattu 23.6.2019. ==Suunnitelmat== Kun vastarannalla sijaitseva Olympiaterminaali lakkautetaan, Katajanokalla tulee olla tilaa Viking Linen lisäksi myös Silja Linelle. Myös aluspaikkoja järjestellään uudelleen. Autoliikenne Katajanokalla kuitenkin vähenee, sillä Tukholman-laivat kulkevat vain kerran vuorokaudessa ja tavaraliikenne Helsingin ja Tukholman välillä on vähäisempää kuin Tallinnan-laivoilla. == Satamasta liikennöivät laivat == Varustamo Laiva Reitti Viking Line M/S Gabriella Helsinki–Maarianhamina–Tukholma M/S Viking Cinderella M/S Viking XPRS Helsinki–Tallinna === Aiempia laivoja === Varustamo Laiva Reitti Aika Finnlines GTS Finnjet Helsinki–Travemünde 1977–1986 Silja Line 1987–1998 Helsinki–Tallinna–Rostock 1999–2003 Helsinki–Tallinna 1993–2006 Helsinki–Muuga 1997–1998 Viking Line M/S Viking Saga Helsinki–Tukholma 1980–1986 M/S Viking Song 1980–1985 Helsinki–Tukholma M/S Mariella 1985–1999 Helsinki–Tukholma Helsinki–Maarianhamina–Tukholma 1999–2021 M/S Olympia Helsinki–Tukholma 1986–1993 M/S Cinderella Helsinki–Tukholma 1989–1994 Helsinki–Tallinnan edusta 1989–1993, 1994–1995 Helsinki–Muuga 1995–1999 Helsinki–Tallinna 2000–2003 Helsinki–Maarianhamina–Tukholma 2022 M/S Amorella Helsinki–Maarianhamina–Tukholma 2022–2023 M/S Isabella Helsinki–Tukholma 1994–1997 Helsinki–Tallinnan edusta 1990–1994 Helsinki–Muuga 1995–1996 M/S Rosella Helsinki–Tallinna 2003–2008 HSC Helsinki–Tallinna Viking FSTR 2017 == Lähteet == == Aiheesta muualla == * Tietoa Katajanokan terminaalista Viking Linen sivuilla * Katajanokan terminaali Port of Helsinki Luokka:Katajanokka Luokka:Helsingin satama Luokka:Helsingin suojellut rakennukset
Turun Soutajat

Turun Soutajat – Åbo Roddare on turkulainen soudun erikoisseura.https://turunsoutajat.sporttisaitti.com/ Sen urheilijat ovat voittaneet useita Suomen-mestaruuksia 1960-luvulta alkaen. Kolminkertainen olympiavoittaja Pertti Karppinen edusti seuraa vuosina 1985–1987. Myös muun muassa Matti Maisala, Mauno Maisala, Jorma Hurme, Erkka Mattila, Pekka Pietilä, Matti Salminen, Reima Karppinen ja Jorma Lehtelä ovat edustaneet seuraa. == Lähteet == Luokka:Turkulaiset urheiluseurat Luokka:Suomalaiset soutuseurat
Hansaterminaali

Hansaterminaali on yksi Helsingin Sataman matkustajaterminaaleista, joka sijaitsee Helsingin Vuosaaren sataman alueella. Hansaterminaalista kulkee matkustajaliikenne Travemündeen ja Muugaan. Terminaali sijaitsee B-portin yhteydessä. Aikaisemmin Hansaterminaali sijaitsi Sörnäisten satamassa. Bussit 90 ja 90A kulkevat satamaan Vuosaaren metroasemalta. == Satamasta liikennöivät laivat == Varustamo Laiva Reitti Finnlines M/S Finnlady Helsinki–Travemünde M/S Finnmaid M/S Finnstar Eckerö Line M/S Finbo Cargo Vuosaari–Muuga == Lähteet == == Aiheesta muualla == * Tietoa Vuosaaren satamasta Helsingissä * Helsingin Satama, Hansaterminaali Luokka:Vuosaaren satama Luokka:Helsingin rakennukset ja rakennelmat
Lennart Cajander

Lennart Edvard Cajander (22. kesäkuuta 1866 Sulkava – 23. syyskuuta 1911 Helsinki) oli suomalainen juristi, joka työskenteli kustannusyhtiö Weilin+Göösin toimitusjohtajana 1898–1911. Lisäksi hän toimi Lappeenrannan pormestarina 1897–1898. Viitattu 10.12.2018. Cajanderin vanhemmat olivat Sulkavan kirkkoherra Gustaf Adolf Cajander ja Kunigunda Charlotta Ottelin. Hän kirjoitti ylioppilaaksi Viipurin lyseosta ja opiskeli oikeustiedettä Helsingin yliopistossa. Vuonna 1897 Cajander valittiin Lappeenrannan pormestarin virkaan, josta hän siirtyi jo vuoden kuluttua Weilin+Göösin toimitusjohtajaksi Helsinkiin. Cajander kuului myös Helsingin kaupunginvaltuustoon ja toimi pitkään Graafisen Teollisuuden Työnantajaliiton puheenjohtajana sekä Suomen Yleisen Työnantajaliiton ensimmäisenä puheenjohtajana sen perustamisesta 1907 lähtien. Cajander teki itsemurhan syyskuussa 1911 ampumalla itsensä Helsingissä Huopalahdentien varrella sijainneessa metsikössä niin sanotun Tilkan mäen kohdalla. == Lähteet == Luokka:Suomalaiset juristit Luokka:Suomalaiset yritysjohtajat Luokka:Suomalaiset työnantajajärjestöjen johtajat Luokka:Helsingin kaupunginvaltuutetut Luokka:Lappeenrannan kaupunginjohtajat Luokka:Itsemurhan tehneet Luokka:Vuonna 1866 syntyneet Luokka:Vuonna 1911 kuolleet
Järvisampi

Järvisampi (Acipenser fulvescens) on sampien heimoon kuuluva kala, jota pidetään joskus akvaariossa. == Ulkonäkö ja koko == Järvisammella on leuassaan neljä suurta viiksisäiettä. Selässä on kahdessa rivissä luukilpiä. Evät ovat pyöreäreunaiset. Järvisampi on yleensä noin metrin mittainen, mutta kolme kertaa suurempiakin yksilöitä on tavattu. Kalan paino on suurimmillaan 120 kiloa. Vuonna 1952 pyydystettiin 152 vuoden ikäinen järvisampi. == Levinneisyys ja elinympäristö == Lajin elinaluetta ovat Pohjois-Amerikassa ovat Hudsoninlahti ja Mississippi-joki. Järvisampi elää murto- ja makeassavedessä. Lajin uhanalaisuusluokitus on Kansainvälisen luonnonsuojeluliiton mukaan erittäin uhanalainen. == Ravinto == Järvisampi on lähes kaikkiruokainen. == Lähteet == == Aiheesta muualla == Luokka:Sammet Luokka:Uhanalaiset kalat
Ngiratkel Etpison

Ngiratkel Etpison (3. toukokuuta 1925 Koror, Palau – 1. elokuuta 1997 Riverside, Kalifornia) oli palaulainen poliitikko. Hän toimi maansa presidenttinä vuosien 1989–1993 aikana. Etpison valittiin virkaan 26 prosentin tuloksella, vain 31 äänen erolla Roman Tmetuchliin. Luokka:Palaun presidentit Luokka:Vuonna 1925 syntyneet Luokka:Vuonna 1997 kuolleet
The K2

The K2 () on televisioyhtiö tvN:n esittämä eteläkorealainen draamasarja. Sen päärooleissa ovat Ji Chang-wook, Im Yoon-ah, Song Yoon-ah ja Jo Sung-ha. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset toimintasarjat Luokka:tvN:n televisiosarjat
Salibandyn alle 19-vuotiaiden poikien maailmanmestaruuskilpailut

Salibandyn alle 19-vuotiaiden poikien maailmanmestaruuskilpailut on kansainvälisen salibandyliiton järjestämä turnaus, jossa pelataan maailmanmestaruudesta. Kisat pelataan kahden vuoden välein. U19-poikien kisat pelataan toukokuussa joka toinen vuosi. Kisat pidetään samana vuonna naisten kisojen kanssa. Ensimmäiset nuorten MM-kisat pidettiin vuonna 2001 Saksassa. Mestaruuden tuolloin voitti Ruotsi, Sveitsi sijoittui hopealle ja Suomi pronssille. Ruotsi on mestaruuksien puolesta menestynein joukkue viidellä maailmanmestaruudellaan. Suomi on kuitenkin ainoa joukkue, joka ei ole kertaakaan jäänyt ilman mitalia. Ruotsi nimittäin jäi neljänneksi vuonna 2015. == Maailmanmestaruuskilpailut ja mitalistit == Vuosi Kultaa Hopeaa Pronssia Paikka 2001 Weißenfels, Merseburg, Hohenmölsen, Naumburg, Prittitz, Halle, Markranstädt, Dessau 2003 Praha 2005 Cēsis, Valmiera ja Kocēni 2007 Kirchberg ja Zuchwil 2009 Turku ja Raisio 2011 Weißenfels 2013 Hampuri 2015 Helsingborg 2017 Växjö 2019 Halifax 2021 Brno 2023 Fredrikshavn 2025 Zürich == Mitalitaulukko == Sija Maa Yht 1 align=left 6 4 1 11 2 align=left 4 3 5 12 3 align=left 2 1 3 6 4 align=left 0 4 3 7 == Katso myös == * Salibandyn U19-tyttöjen MM-kisat * Salibandyn maailmanmestaruuskilpailut * Salibandyn naisten maailmanmestaruuskilpailut == Lähteet == * https://floorball.sport/iff-events/world-championships/men-u19/ * http://www.floorball.org/pages/EN/Mens-U19-WFC-2019 * http://www.floorball.org/pages/EN/Mens-U19-WFC *
Toppolanmäki

Valkeakosken Toppolanmäellä sijaitsee rautakautinen kalmisto, joka löytyi 1936 soranotossa. Soranotto ehti tuhota kymmenkunta hautausta, mutta noin 15 yksilön haudat on ehditty tutkia arkeologisissa kaivauksissa. Kohdetta on tutkittu vuosina 1936, 1937, 1951, 2017 ja 2018. Löytöjen ja hautaustapojen perusteella kalmistoa on käytetty viikinkiajalta ristiretkiajalle.Moilanen, Ulla (9.6.2017). "Yksi Valkeakosken Toppolanmäen rautakautisista haudoista avataan uudelleen"Ulla (2018). "Valkeakosken Toppolanmäen ruumiskalmisto: Vaihtelevia hautaustapoja ja uusia tutkimuksia". Hiisi. No. 2018/1. Toppolanmäen haudoissa on käytetty pehmusteena sammalta. == Lähteet == Luokka:Muinaishaudat Luokka:Suomen muinaisjäännökset Luokka:Valkeakoski
Josh Nicholls (kanadalainen jääkiekkoilija)

Josh Nicholls (17. huhtikuuta 1992 Richmond, Brittiläinen Kolumbia) on kanadalainen jääkiekkoilija, joka pelaa Ison-Britannian pääsarjassa EIHL- joukkue Sheffield Steelersissä. Nicholls on pelipaikaltaan oikea laita- tai keskushyökkääjä. NHL-seura Toronto Maple Leafs varasi hänet vuoden 2010 varaustilaisuudessa 7. kierroksen toisena pelaajana. Hän voitti hopeaa World U-17 Hockey Challenge-kilpailusta vuonna 2009. == Lähteet == Luokka:Kanadalaiset jääkiekkoilijat Luokka:Vuonna 1992 syntyneet Luokka:Elävät henkilöt
Alexandre Mallet

Alexandre Mallet (s. 22. toukokuuta 1992 Amqui, Kanada) on kanadalainen jääkiekkoilija. Mallet on oikealta laukova keskushyökkääjä. == Ura == Mallet pelasi vuosina 2007–2009 QMAA-liigassa tehoin 26+23=49, josta hän siirtyi QMJHL-joukkue Rouyn-Noranda Huskiesiin. Kolmen QMJHL-kauden jälkeen Mallet siirtyi AHL:ään. Kahden AHL- ja neljän ECHL-kauden jälkeen Mallet siirtyi Extraligaan, HC Dynamo Pardubiceen, jossa keräsi 7 tehopistettä debyyttikaudellaan. HC Kometa Brnossa hän keräsi tehot 21+19=40 kausien 2016–2019 aikana. Kaudeksi 2019–20 Mallet siirtyi HC Vítkovicen riveihin. == Aiheesta muualla == * * Luokka:Kanadalaiset jääkiekkoilijat Luokka:Vuonna 1992 syntyneet Luokka:Elävät henkilöt
Josh Nicholls

Josh Nicholls -nimisiä henkilöitä ovat: * Josh Nicholls (s. 1991), brittiläinen jääkiekkoilija * Josh Nicholls (s. 1992), kanadalainen jääkiekkoilija
Matti Paloheimo

Matti Paloheimo -nimisiä henkilöitä ovat: * Matti Paloheimo (1924–2012), suomalainen juristi ja hallintoneuvos * Matti Paloheimo (s. 1935), suomalainen kilpapurjehtija * Matti Paloheimo (s. 1947), suomalainen kirjailija, Valtion elokuvatarkastamon ent. johtaja
Antti Kivelä (kauppatieteiden maisteri)

Antti Kivelä (s. 1958) on suomalainen kauppatieteiden maisteri ja Sitran Uudistumiskyky-teeman johtaja. Kivelä tuli Sitraan vuonna 2008 johtamaan Kuntaohjelmaa. Aikaisemmin hän toimi Samlinkissä johtajana ja konsernin johtoryhmän jäsenenä. Lisäksi hän on toiminut muun muassa kehitysjohtajana Finansium Oy:ssä ja Jämsän kaupungissa. Kivelä on ollut jäsenenä yritysten hallituksissa sekä useissa työryhmissä, ohjausryhmissä, neuvottelukunnissa ja komiteoissa. Kivelälle myönnettiin itsenäisyyspäivänä 2018 Suomen Valkoisen Ruusun Ritarikunnan I luokan ritarimerkki. Antti Kivelän isä on emeritus alivaltiosihteeri Juhani Kivelä ja isoisä oli kansanedustaja ja Mannerheim- ristin ritari Eero Kivelä. == Lähteet == == Aiheesta muualla == * Miten tulevaisuudessa hoidetaan sairaita, Antti Kivelän haastattelu 3.9.2013, YLE Aamu-TV. Viitattu = 7.12.2018 * Luokka:Suomalaiset henkilöt Luokka:Vuonna 1958 syntyneet Luokka:Elävät henkilöt